text: ләззат мәдиқызы маралбаева (24.03.1951, көкшетау қаласында туған) суретші. қазақ. алматы сәулет-құрылыс институтын (1976) сәулетші мамандығы бойынша; қазақ бас сәулет-құрылыс академиясының аспирантурасын (1988) бітірген. кеңестік қазақстан энциклопедиясы мақалаларының (1991), ғылыми жинақтардағы «кеңестік қазақстан сәулеті» авторы (1987). «компаньондар. суретшілер» телехабары сценарийінің авторы, режиссері, жүргізушісі (1998) 5-минуттық «сурет салғанды ұнатамын» фильмінің авторы (1998). француз балеринасы паскалина ноель-одегонның филипп гластың музыкасына қойған қойылымындағы «опущенный взгляд» («төмен қараған көздер») модерн-балеті авторы (1997). қалалық, республикалық және шетелдік көрмелерге белсене қатысады. 1996 жылдан еуропада жұмыс істеп, көрмелерге қатысады. 2002 жылдан бері жыл сайын 2-5 ай бойына парижде, тулуза маңындағы жазғы шеберханаларда жұмыс істеп, көрмелерін өткізеді. жыл сайын желтоқсан айында луврде, carroussel du louvre, paris өтетін salon snba атты ең көне көркем өнер салонына (2007, 2008); осака, аичи, тойяма (2004, 2008, 2009), фонтенбло қалаларының муниципалдық «адамзат жан миллеге» қауымдастығының халықаралық көрмелеріне, қазақстанның мәдени бағдарламасына (желтоқсан, 2008, луардағы chateau de beauregard қамалындағы салон (сәуір, 2009) қатысқан. туындылары бельгияда брюссель мен антверпенде, германияда бонн мен франкфуртта, италияда рим, минори мен фурорда, люксембургте, ресейде қазанда, ақш-та нью-йоркте, францияда кутанс, тулуза мен парижде, жапонияда осака, аичи және тойямада, қазақстанда алматы, астана қалаларында көрмеге қойылған. қр сәулетшілер одағының мүшесі. hommage jean millet мүшесі. aiel (academie internationale i'ecole de la loire) қауымдастығының мүшесі. дипломдары, сертификаттары, грамоталары бар. әкесі маралбаев мәди темірболатұлы (1911-1992), ұос ардагері, жұмыс істеген. анасы ізтілеуова кәлима хабибқызы (1924-1992), тыл майданының ардагері, балық шаруашылық министрлігінде қызмет еткен. қыздары қарпықова жанел (1980 жылы туған), галерея қызметкері, итальян тілінің мұғалімі; қарпықова алуа (1982 жылы туған), жарнама агенттіктерінде pr-директор болып жұмыс істеген; ұлдары қарпықов сәдуақас (1982 жылы туған), бас дизайнері; қарпықов әбілқайырхан (1992 жылы туған), қазақ-неміс университетінің студенті. немерелері арлан (2008 жылы туған), алан (2008 жылы туған). суретші ләззат мәдиқызы маралбаева маралбаева ляззат